মানুষের চুলের রং

[থাম্ব|516x516পিক্সেল|মানুষের চুলের বিভিন্ন রঙ; ওপরের বাম দিক থেকে, ঘড়ির কাঁটার দিকে: কালো, বাদামি, সোনালী, সাদা, [লাল চুল|লাল]]
**মানুষের চুলের রং** হলো দু ধরনের মেলানিন — ইউমেলানিন এবং ফ়িওমেলানিন —এর কারণে চুলের গোড়া ও কাণ্ডের রঞ্জকতা। সাধারণত, মেলানিনের পরিমাণ যত বেশী থাকে, চুল তত কালো হয়। এর আভা কালো বা বাদামি ইউমেলানিন আর হলুদ বা লাল ফিওমেলানিনের অনুপাতের ওপর নির্ভর করে। সময়ের সাথে সাথে মেলানিনের মাত্রা পরিবর্তিত হতে পারে, যেটার ফলে একজন লোকের চুলের রং পাল্টে যায় আর একাধিক রঙের চুলের গোড়াও থাকতে পারে। কিছু চুলের রং নির্দিষ্ট জাতিগোষ্ঠীর সাথে সম্পর্কিত, কারণ তাঁদের ভৌগোলিক অঞ্চলে নির্দিষ্ট রঙের চুলের উপস্থিতি বেশী দেখা যায়; যেমন— পূর্ব এশীয়, দক্ষিণ-পূর্ব এশীয়, পলিনেশীয়, কিছু মধ্য এশীয় এবং আদি আমেরিকানদের মাঝে সোজা, কালো চুল; ইউরোপীয়, পশ্চিম এশীয়, কিছু মধ্য এশীয় আর উত্তর আফ্রিকানদের মাঝে বিভিন্ন ধরনের কালো, ফর্সা, কোঁকড়া, সোজা, ঢেউ খেলানো বা ঘন চুল; আর সাব-সাহারান আফ্রিকানদের মাঝে কোঁকড়া, কালো আর স্বতন্ত্রভাবে সর্পিল চুল। কিছু ইউরোপীয় জনগোষ্ঠীর মাঝে উজ্জ্বল লাল চুল দেখা যায়। বয়সের সাথে সাথে চুল ধূসর, সাদা বা রুপালি হয়ে যায়। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2024)">তথ্যসূত্র প্রয়োজন</span>]]* &#x5D;
ডান|থাম্ব|ইউরোপীয় সম্প্রসারণের আগে চুলের রঙের বিশ্ব মানচিত্র
চুলের ভিত্তিতেও বৈষম্য বিদ্যমান। স্বর্ণকেশী মহিলাদের প্রায়শই ভুলভাবে বুদ্ধিহীন বলে মনে করা হয়; লাল চুলওয়ালারা অপবাদের শিকার হন; আর পাকা চুল বা চুলহীন লোকেরা পেশাগত বৈষম্যের সম্মুখীন হন। 

## চুলের রঙের জিনতত্ত্ব এবং জৈব রসায়ন
থাম্ব|বৈজ্ঞানিক গবেষণার জন্য বাক্সে রাখা চুলের রঙের নমুনা। কুড়ি শতাব্দীর গোড়ার সময়।
থাম্ব|300x300পিক্সেল|চুলের রঙের জন্য সাধারণ ফিশার-সলারের স্কেল
চুলের রঙের সম্পূর্ণ জেনেটিক ভিত্তি জটিল এবং পুরোপুরি বোঝা যায়নি।  সাধারণভাবে মানুষের রঞ্জক পদার্থ তৈরিতে নিয়ন্ত্রক ডিএনএ ঘনিষ্ঠভাবে জড়িত বলে মনে করা হয়,  ব্রানিকি ও ওটার সহযোগীদের দ্বারা ২০১১ সালের একটা গবেষণায় ১১টা ভিন্ন জিনের ১৩টা ডিএনএ বৈচিত্র্য চিহ্নিত করা হয়েছে যা চুলের রং ভবিষ্যদ্বাণী করতে ব্যবহার করা যেতে পারে। 

দু ধরনের রঞ্জক পদার্থ চুলকে তার রং দেয়, কালো-বাদামী ইউমেলানিন আর লালচে-বাদামি/লালচে-হলুদ।  ফ়িওমেলানিন, যা মেলানোসাইট দ্বারা সংশ্লেষিত হয় ।  মেলানোসাইটের ভিতরে, টাইরোসিন L-DOPA এবং তারপর L-ডোপাকুইনোনে রূপান্তরিত হয়, যা পরবর্তীতে ফ়িওমেলানিন বা ইউমেলানিনে পরিণত হয়। 

মানুষের মধ্যে এই দুটো রঞ্জক পদার্থের বিভিন্ন অনুপাতের ফলেই মূলত চুলের রঙের বিভিন্ন রূপ দেখা যায়,  যদিও সামগ্রিকভাবে ইউরোপীয়দের মধ্যে রঞ্জক পদার্থের বৈচিত্র্য সবচেয়ে বেশী।  এছাড়াও, অন্যান্য জিনগত আর পরিবেশগত কারণ মানুষের চুলের রংকে প্রভাবিত করতে পারে; উদাহরণস্বরূপ, মেলানোকর্টিন 1 রিসেপ্টর (MC1R) জিনের মিউটেশনের ফলে চুল লাল বা কেশ হতে পারে,  অতিবেগুনি রশ্মির সংস্পর্শে এলে চুল ক্ষতিগ্রস্ত হতে পারে আর এর রঞ্জক পদার্থ পরিবর্তিত হতে পারে।  অতিবেগুনি রশ্মি (UV radiation) প্রো-ওপিওমেলানোকর্টিন (POMC), α-এমএসএইচ এবং অ্যাসিটিএইচসহ বেশ কয়েকটি যৌগের সংশ্লেষণ বাড়িয়ে দেয়, যার ফলে ইউমেলানিনের উৎপাদন বৃদ্ধি পায়।  অতিবেগুনি রশ্মি সাধারণত সূর্য থেকে আসে, এবং তাই নিরক্ষীয় অঞ্চলের কাছাকাছি অঞ্চলের মানুষের চুল সাধারণত গাঢ় রঙের হয়,  কারণ ইউমেলানিন সাধারণভাবে ফ়িওমেলানিনের চেয়ে বেশি আলোক-সুরক্ষামূলক । 

ফ়িওমেলানিন চুলকে কমলা এবং লাল রং দেয়। ইউমেলানিন, যার দুটি উপপ্রকার রয়েছে - কালো বা বাদামি, চুলের রঙের গাঢ়ত্ব নির্ধারণ করে;  বেশি কালো ইউমেলানিনের ফলে চুল বেশি কালো হয় এবং বেশি বাদামি ইউমেলানিনের ফলে চুল বেশি বাদামি হয়।  সমস্ত মানুষের চুলে উভয় রঞ্জকই কিছু পরিমাণে থাকে।  কালো এবং বাদামি চুলের মেলানিন উপাদানের 95% এরও বেশি হল ইউমেলানিন।  ফ়িওমেলানিন সাধারণত সোনালী এবং লাল চুলে উচ্চ ঘনত্বে পাওয়া যায়,  যা মোট মেলানিন উপাদানের প্রায় এক-তৃতীয়াংশ।  যদি কোনো কালো ইউমেলানিন না থাকে, তাহলে চুলের রং স্ট্রবেরি ব্লন্ড হয়।  সোনালী চুল হয় অল্প পরিমাণে বাদামি ইউমেলানিনের ফলে, যেখানে কোনো কালো ইউমেলানিন থাকে না। 

## প্রাকৃতিক চুলের রং

প্রাকৃতিক চুলের রঙ কালো, বাদামি, সোনালী এবং লাল হতে পারে। 

### রঙের শেড স্কেল

ইউজিন ফিশার এবং কার্ল স্যালারের নামে নামকরণ করা ফিশার-স্যালার স্কেল, শারীরিক নৃবিজ্ঞান এবং চিকিৎসাবিজ্ঞানে চুলের রঙের বিভিন্ন স্তর নির্ধারণ করতে ব্যবহৃত হয়। এই স্কেলে নিম্নলিখিত চিহ্নগুলো ব্যবহৃত হয়: A (অনেক হালকা সোনালী), B থেকে E (হালকা সোনালী), F থেকে L (সোনালী), M থেকে O (গাঢ় সোনালী), P থেকে T (হালকা বাদামি থেকে বাদামি), U থেকে Y (গাঢ় বাদামি থেকে কালো ) আর রোমান সংখ্যা I থেকে IV (লাল) এবং V থেকে VI (লালচে-সোনালী)। 

### ছবির গ্যালারি

চিত্র:Young_woman_with_medium-length_black_hair_from_behind.jpg|alt=Black hair| কালো চুল
চিত্র:Chinese_American_girl.jpg|alt=Natural black hair| স্বাভাবিক কালো চুল
চিত্র:Short_brown_hair.jpg|alt=Dark brown hair| গাঢ় বাদামি চুল
চিত্র:Young_man_with_short_brown_hair_from_behind_(1_October_2022).jpg|alt=Medium brown hair| মাঝারি বাদামি চুল
চিত্র:Little_girl_with_brown_hair.jpg|alt=Natural brown hair| স্বাভাবিক বাদামি চুল
চিত্র:Goofy_Boy.jpg|alt=Light brown hair| হালকা বাদামি চুল
চিত্র:Yvonne_Catterfeld.jpg|alt=Chestnut brown hair| চেস্টনাট বাদামি চুল
চিত্র:A_child_of_chappargram.JPG|alt=Light chestnut brown hair| হালকা বাদামি চুল
চিত্র:Rotschopf.jpg|alt=Auburn hair| কেশ চুল
চিত্র:Woman_redhead_natural_portrait_1.jpg|alt=Red hair| লাল চুল
চিত্র:German_Woman_Portrait_-_Dutch_summer_festival_of_the_Redhead_Day_in_Breda,_September_2010.jpg|alt=Orange red hair| কমলা লাল চুল
চিত্র:נערה_ג'ינג'ית.JPG|alt=Copper hair| তামাটে চুল
চিত্র:Elena_Kazantseva_00.jpg|alt=Titian hair| টিটিয়ান চুল
চিত্র:Strawberry_Blond_Girl.jpg|alt=Strawberry blond hair| স্ট্রবেরি ব্লন্ড চুল
চিত্র:Lucy_Merriam.jpg|alt=Light blond hair| হালকা সোনালী চুল
চিত্র:Goldenblonde.JPG|alt=Golden blond hair| সোনালী ব্লড চুল
চিত্র:TKvamme.jpg|alt=Medium blond hair| মাঝারি সোনালী চুল
চিত্র:Kofi_Annan.jpg|alt=Gray hair| ধূসর চুল
চিত্র:Rapolder_uwe_600.jpg|alt=White hair caused by aging| বার্ধক্যজনিত কারণে চুল সাদা হয়ে যাওয়া
চিত্র:Albinisitic_man_portrait.jpg|alt=White hair caused by albinism| অ্যালবিনিজমের কারণে সাদা চুল


### কালো চুল

[ডান|থাম্ব|কালো চুলসহ একজন [লাওস|লাও নারী]]
কালো চুল বা কুচকুচে কালো চুল হলো সবচেয়ে গাঢ় চুলের রং। এতে প্রচুর পরিমাণে ইউমেলানিন থাকে এবং এটা অন্যান্য রঙের চুলের চেয়ে বেশী ঘন। এশিয়া এবং আফ্রিকায় এই রঙের চুল বেশী দেখা যায়, কারণ এই অঞ্চলের মানুষের শরীরে টাইরোসিনেজ় নামক এনজ়াইমের মাত্রা কম থাকে। কালো ইউমেলানিন নিঃসরণের ফলে চুল কালো হয়ে যায়, যা নির্দেশ করে যে এমসি১ আর সক্রিয় অবস্থায় আছে। কুচকুচে কালো চুল, যা সবচেয়ে গাঢ় রঙ, তাতে কোনো উষ্ণ, নিরপেক্ষ আভা থাকে না, বরং একটি আভা থাকে যা প্রায় নীলচে মনে হতে পারে, যেমন দাঁড়কাকের ডানার রামধনু রঙের আভা; তাই একে কখনো কখনো দাঁড়কাক-কালো বলা হয়। উজ্জ্বল সূর্যালোকের নিচে কুচকুচে কালো চুলে প্রতিফলিত রূপালি রং দেখা যায়।  

### বাদামি চুল

[ডান|থাম্ব|বাদামি চুলের [বাঙালি জাতি|বাঙালি অভিনেত্রী মুনমুন দত্ত।]]
কালো চুলের পর বাদামি চুল মানুষের চুলের দ্বিতীয় সর্বাধিক প্রচলিত রং। বাদামি চুলের বৈশিষ্ট্য হলো এতে ইউমেলানিনের মাত্রা বেশী আর ফ়িওমেলানিনের মাত্রা অল্প থাকে। দু ধরনের ইউমেলানিনের (কালো এবং বাদামি) মাঝে, বাদামি চুলের মানুষদের বাদামি ইউমেলানিন থাকে; তাঁদের চুলও সাধারণত মাঝারি-মোটা হয়। ইউরোপীয়, পশ্চিম এশীয় বা উত্তর আফ্রিকান বংশোদ্ভূত বাদামী চুলের মেয়ে বা মহিলাদের প্রায়শই ব্রুনেট বলা হয়। চেস্টনাট চুল হলো বাদামি চুলের একটি লালচে আভা। কেশ চুলের বিপরীতে, চেস্টনাটের লালচে আভাটি আরও গাঢ় হয়। দক্ষিণ ও মধ্য ইউরোপ, এশিয়ার কিছু, পশ্চিম এশিয়া, উত্তর আফ্রিকা আর দক্ষিণ এশিয়ার আদিবাসী জনগোষ্ঠীর মাঝে চেস্টনাট চুল প্রচলিত।

### কেশ চুল

[ডান|থাম্ব|[জুলিঅ্যান মুর|জুলিয়ান মুর, কেশ চুলের একজন আমেরিকান অভিনেত্রী।]]
কেশ চুল হালকা থেকে গাঢ় লালচে-বাদামি রঙের বিভিন্ন শেডের সমন্বয়ে গঠিত। যে রাসায়নিক পদার্থগুলো কেশ চুলের কারণ, ওগুলো হলো ইউমেলানিন (বাদামি) এবং ফ়িওমেলানিন (লাল), যেখানে সাধারণ বাদামি চুলের তুলনায় লাল রং সৃষ্টিকারী ফ়িওমেলানিনের পরিমাণ বেশী থাকে। এটা সাধারণত উত্তর ও পশ্চিম ইউরোপীয় বংশোদ্ভূত মানুষদের মাঝে দেখা যায়, তবে দক্ষিণ, পশ্চিম ও মধ্য এশিয়া এবং উত্তর আফ্রিকাতেও এটির অস্তিত্ব রয়েছে। এটি মেলানোকর্টিন ১ রিসেপ্টর জিনের মিউটেশনের ফলেও হতে পারে। 

### লাল চুল

[ডান|থাম্ব|[রুপার্ট গ্রিন্ট, লাল চুলওয়ালা একজন ব্রিটিশ অভিনেতা।]]
লাল চুলের রং হালকা স্ট্রবেরি ব্লন্ড থেকে শুরু করে টিটিয়ান, তামাটে এবং পুরো লাল পর্যন্ত হয়ে থাকে। লাল চুলে ফ়িওমেলানিনের পরিমাণ সবচেয়ে বেশী, প্রায় ৬৭% আর সাধারণত ইউমেলানিনের পরিমাণ কম থাকে। পশ্চিম ইউরেশীয় জনসংখ্যার ১-২% হওয়ায়, এটা বিশ্বের সবচেয়ে বিরল চুলের রং। এটা ব্রিটিশ দ্বীপপুঞ্জ এবং উদমুর্তিয়ায় সবচেয়ে বেশী দেখা যায়। স্কটল্যান্ডে লাল চুলওয়ালাদের অনুপাত সবচেয়ে বেশী; ওখানকার জনসংখ্যার ১৩ শতাংশের চুল লাল আর প্রায় ৪০ শতাংশ প্রচ্ছন্ন লাল চুলের জিন বহন করে। দক্ষিণ ইউরোপ, পশ্চিম এশিয়া, উত্তর আফ্রিকা, দক্ষিণ এশিয়া আর মধ্য এশিয়াতেও লাল চুল দেখা যেতে পারে।   

### সোনালী চুল

[ডান|থাম্ব|[ভানুয়াতু|ভানুয়াতুর একজন মেলানেশীয় মেয়ে, যাঁর সোনালী চুল রয়েছে।]]
সোনালী চুলের রং ফ্যাকাশে সাদা (ধাতব সোনালী) থেকে গাঢ় সোনালী ব্লন্ড পর্যন্ত হয়ে থাকে। স্ট্রবেরি ব্লন্ড, যা সোনালী এবং লাল চুলের মিশ্রণ, এটা একটা অনেক বিরল ধরন আর এতে সবচেয়ে বেশী ফ়িওমেলানিন থাকে। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2014)">তথ্যসূত্র প্রয়োজন</span>]]* &#x5D; যাঁদের সোনালী চুল থাকে, তাঁদের স্বর্ণকেশী বলা হয়। সোনালী চুলে ফ়িওমেলানিন এবং ইউমেলানিনের প্রায় যেকোনো অনুপাত থাকতে পারে, তবে উভয়েরই পরিমাণ অনেক কম থাকে। বেশী ফ়িওমেলানিন সোনালী বা স্ট্রবেরি ব্লন্ড রং বানায় এবং বেশী ইউমেলানিন ছাই বা বালি ব্লন্ড রং বানায়। সোনালী চুল সবচেয়ে বেশি দেখা যায় উত্তর ও উত্তর-পূর্ব ইউরোপীয় আর তাঁদের বংশধরদের মাঝে, তবে এটা ইউরোপের বেশিরভাগ অংশে, পশ্চিম এশীয় আর উত্তর আফ্রিকানদের মাঝেও কম পরিমাণে পাওয়া যায়। এটা দক্ষিণ এশিয়াতেও পাওয়া যায়, বিশেষ করে পাকিস্তানের উত্তরাঞ্চলে কালাশ, নুরিস্তানি, পাশাই আর বুরুশো জনগোষ্ঠীর মাঝে। ২০১২ সালের গবেষণায় দেখা গেছে যে, মেলানেশীয়দের স্বাভাবিক সোনালী চুলের কারণ হলো টাইরোসিনেস-সম্পর্কিত প্রোটিন ১ (টিওয়াইআরপি১)-এর একটা প্রচ্ছন্ন মিউটেশন। সলোমন দ্বীপপুঞ্জে, জনসংখ্যার ২৬% এই জিন বহন করে; তবে ওশেনিয়ার বাইরে এটা অনুপস্থিত। 

### ধূসর এবং সাদা চুল
চুল ধূসর বা সাদা হওয়ার কারণ কোনো প্রকৃত ধূসর বা সাদা রঞ্জক পদার্থ নয়, বরং এটা রঞ্জক পদার্থ ও মেলানিনের অভাবের কারণে হয়ে থাকে। চুল থেকে আলোর প্রতিফলনের ফলেই স্বচ্ছ চুলগুলোকে ধূসর বা সাদা দেখায়। বয়স বাড়ার সাথে সাথে চুল সাধারণত স্বাভাবিকভাবেই ধূসর হয়ে যায়।

মেরি অ্যান্টোনেট সিন্ড্রোম হলো একটা প্রস্তাবিত ঘটনা যেখানে মানসিক চাপের কারণে হঠাৎ চুল সাদা হয়ে যায়। দেখা গেছে যে, মানসিক চাপ কমে গেলে কিছু চুল আবার রঙিন হতে পারে।  

## চুলের রঙের প্রভাবিত অবস্থা

### বার্ধক্য বা অ্যাক্রোমোট্রিকিয়া
কিছু নির্দিষ্ট চুলের রং নিয়ে জন্মানো শিশুদের ক্ষেত্রে বড় হওয়ার সাথে সাথে চুল ধীরে ধীরে কালো হয়ে যেতে পারে। অনেক সোনালী, হালকা বাদামি বা লাল চুলের শিশুদের ক্ষেত্রে এমনটা ঘটে। শৈশবে আর বয়ঃসন্ধিকালে জিনের সক্রিয় ও নিষ্ক্রিয় হওয়ার কারণে এটা হয়ে থাকে। 

বয়স বাড়ার সাথে সাথে মানুষের চুলের রঙে সাধারণত স্বাভাবিকভাবেই পরিবর্তন আসে, যা অবশেষে চুলকে ধূসর আর পরে সাদা করে তোলে। একে অ্যাক্রোমোট্রিকিয়া বলা হয়। পুরুষদের ক্ষেত্রে অ্যাক্রোমোট্রিকিয়া সাধারণভাবে কুড়ির দশকের শুরু থেকে মাঝামাঝি এবং নারীদের ক্ষেত্রে কুড়ির দশকের শেষের দিকে শুরু হয়। ৪০ বছর বয়সের মাঝেও ৬০ শতাংশেরও বেশি আমেরিকানদের কিছু চুল পেকে যায়। চুল পেকে যাওয়া শুরু হওয়ার বয়সটা প্রায় সম্পূর্ণরূপে জিনগত বলে মনে হয়। কখনো কখনো মানুষ জন্মগতভাবে ধূসর চুল নিয়ে জন্মায়, কারণ তারা এই বৈশিষ্ট্যটা উত্তরাধিকার সূত্রে পায়। 

চুল সাধারণত যে ক্রমে পাকে তা হলো: নাকের চুল, মাথার চুল, দাড়ি, শরীরের চুল, ভ্রু। 

## চুল রঙ করা

থাম্ব|একজন হেয়ারড্রেসার তাঁর গ্রাহকের চুলে রং করছেন।
রাসায়নিক প্রক্রিয়ার মাধ্যমে চুলের রঙ পরিবর্তন করা যায়। চুল রং করাকে "স্থায়ী" বা "আধা-স্থায়ী" হিসেবে শ্রেণীবদ্ধ করা হয়।

স্থায়ী চুলের রং বলতে বোঝায়, চুল কেটে ফেলার আগ পর্যন্ত এটার গঠন রাসায়নিকভাবে পরিবর্তন করা হয়। এটার মানে এই নয় যে কৃত্রিম রংটা স্থায়ীভাবে থেকে যাবে। এই প্রক্রিয়ার সময়, প্রাকৃতিক রং এক বা একাধিক শেড পর্যন্ত তুলে ফেলা হয় এবং তার জায়গায় কৃত্রিম রং বসানো হয়। কিউটিকল থেকে সমস্ত পিগমেন্ট ধুয়ে যায়। প্রাকৃতিক রং অনেক বেশী দিন টেকে আর কৃত্রিম রং সবচেয়ে দ্রুত ফিকে হয়ে যায় (এটি রঙের অণু এবং ডাই পিগমেন্টের ধরনের ওপর নির্ভর করে)।

স্থায়ী চুলের রং সবচেয়ে বেশী নমনীয়তা দেয়, কারণ এটা চুলকে হালকা বা গাঢ় করার পাশাপাশি এটার টোন ও রংও পরিবর্তন করতে পারে, কিন্তু এটার কিছু নেতিবাচক দিকও রয়েছে। নতুন গজানো চুলের সাথে বাক়ি চুলের রং মেলানোর জন্য আর রং ফিকে হয়ে যাওয়া রোধ করতে নিয়মিত (মাসিক বা ছয়-সাপ্তাহিক) রক্ষণাবেক্ষণ অপরিহার্য। একরঙা স্থায়ী ডাই পুরো মাথায় একটি সমতল, অভিন্ন রঙ বানায়, যা দেখতে অস্বাভাবিক এবং কর্কশ লাগতে পারে, বিশেষ করে ফরসা ত্বকের ক্ষেত্রে। এটার মোকাবিলায়, আধুনিক প্রবণতা হলো একাধিক রং ব্যবহার করা—সাধারণত একটি রঙকে ভিত্তি হিসেবে ব্যবহার করে ওটার সাথে অন্যান্য শেডের উচ্চ আলো বা নিম্ন আলো যোগ করা হয়।

আধা-স্থায়ী রং সময়ের সাথে সাথে—সাধারণত চার থেকে ছয় সপ্তাহের মাঝে—হালকা হয়ে যায়, তাই চুলের গোড়া থেকে গজানো নতুন চুল কম চোখে পড়ে। প্রতিটি চুলের চূড়ান্ত রং তার আসল রং আর পোরোসিটির উপর নির্ভর করে, তাই পুরো মাথায় রঙের মাঝে সূক্ষ্ম তারতম্য দেখা যায়—যা পার্মানেন্ট ডাইয়ের চেয়ে বেশী স্বাভাবিক আর কম তীব্র। তবে এটার মানে হলো পাকা আর সাদা চুল মাথার বাক়ি অংশের মতো একই রঙে রাঙানো যাবে না (আসলে, কিছু সাদা চুল একেবারেই রং শোষণ করবে না)। কয়েকটা পাকা আর সাদা চুল দৃশ্যত মিশে যাবে, কিন্তু যেখানে প্রচুর পরিমাণে পাকা বা সাদা চুল রয়েছে, সেখানে শুধুমাত্র আধা-স্থায়ী ডাই সাধারণভাবে কাঙ্ক্ষিত ফল দেয় না। কখনো কখনো চুল পাকার সময় ডাইয়ের মিশ্রণ ব্যবহার করা হয়: বেস রং হিসেবে আধা-স্থায়ী আর ওটার সাথে স্থায়ী হাইলাইটস।

অর্ধ-স্থায়ী চুলের রং চুল হালকা করতে পারে না।  শুধুমাত্র রাসায়নিক লাইটেনার, যেমন ব্লিচ ব্যবহার করে চুল হালকা করা যায়। ব্লিচিং সবসময় স্থায়ী, কারণ এটা প্রাকৃতিক রঞ্জক পদার্থ দূর করে দেয়।

"রিন্স" হলো এক ধরনের অস্থায়ী চুলের রং, যা মূলত শ্যাম্পু করার সময় চুলে লাগানো হয় আর পরেরবার চুল ধোয়ার সময় আবার ধুয়ে যায়।

## আরও দেখুন

* মানুষের ত্বকের রং

## তথ্যসূত্র

বিষয়শ্রেণী:জৈবিক নৃবিজ্ঞান
বিষয়শ্রেণী:মানুষের চুলের রঙ
বিষয়শ্রেণী:অপর্যালোচিত অনুবাদসহ পাতা